CELEX: 62014CN0037
Language: sl
Date: 2014-01-24 00:00:00
Title: Zadeva C-37/14: Tožba, vložena 24. januarja 2014 – Evropska komisija proti Francoski republiki

7.4.2014   
            
            
               SL
            
            
               Uradni list Evropske unije
            
            
               C 102/18
            
         Tožba, vložena 24. januarja 2014 – Evropska komisija proti Francoski republiki
   (Zadeva C-37/14)
   2014/C 102/25
   Jezik postopka: francoščina
   
      Stranki
   
   
      Tožeča stranka: Evropska komisija (zastopnika: J.-F. Brakeland in B. Stromsky, agenta)
   
      Tožena stranka: Francoska republika
   
      Predlog tožeče stranke
   
   
               —
            
            
               Ugotovi naj se, da Francoska republika s tem, da ni v predpisanem roku sprejela vseh potrebnih ukrepov za to, da bi od prejemnikov državnih pomoči, ki so bile razglašene za nezakonite in nezdružljive z notranjim trgom s členom 1 Odločbe Komisije 2009/402/ES z dne 28. januarja 2009 o načrtih ukrepov ob nepredvidljivih dogodkih v sektorju sadja in zelenjave, ki jih je izvedla Francija (1) in s tem da Komisije, v za to določenem roku, ni obvestila o ukrepih za izvedbo te odločbe, ni izpolnila obveznosti iz člena 288, četrti odstavek, PDEU in iz členov 2, 3 in 4 te odločbe.
            
         
               —
            
            
               Francoski republiki naj se naloži plačilo stroškov.
            
         
      Tožbeni razlogi in bistvene trditve
   
   Rok, ki je bil v odločbi določen za izterjavo državnih pomoči, ki so bile razglašene za nezakonite, je potekel brez da bi prišlo do popolne izterjave teh pomoči.
   Ob vložitvi te tožbe tožena stranka še ni sprejela potrebnih ukrepov za izterjavo dodeljenih pomoči od podjetij, ki so jih prejela, niti ni Komisiji posredovala vseh zahtevanih informacij.
   
      (1)  UL L 127, str. 11.